
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 174
                                                           din 29 octombrie 2015

                                      privind modificarea componenţei comisiei locale de ordine publică


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24567/22.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile art. 28 şi 29 din Legea nr. 155/2010, legea poliţiei locale, republicată, cu modificările şi completările ulterioare ;

Având în vedere că, la nivelul municipiului Sighişoara funcţionează comisia locală de ordine publică, constituită potrivit prevederilor amintite anterior, a cărei componenţă a fost modificată prin art. 1 din Hotărârea Consiliului Local Sighişoara nr. 8 din 31 ianuarie 2013;

Având în vedere că, potrivit art. 28 alin. (2) din Legea nr. 155/2010, această comisie este formată din: primar, şeful structurii teritoriale a Poliţiei Române sau reprezentantul acestuia, şeful poliţiei locale, secretarul municipiului şi un număr de 3 consilieri locali, desemnaţi de autoritatea deliberativă, în speţă, consiliul local;

Având în vedere că, la nivelul U.A.T. - Municipiul Sighişoara, atribuţiile primarului sunt exercitate de drept, potrivit dispoziţiilor legale, de Viceprimarul Municipiului Sighişoara, faptul că domnului Bogdan Valeriu i-au încetat raporturile de serviciu, respectiv faptul că secretarul municipiului şi-a schimbat numele ca urmare a căsătoriei, se impune modificarea componenţei comisiei locale de ordine publică ;

Având în vedere Raportul de Specialitate al Serviciului Public Poliţia Locală Sighişoara, înregistrat cu nr. 24570/22.10.2015, prin care se propune modificarea componenţei comisiei locale de ordine publică, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit.˝d˝, alin. (6) lit. ˝a˝, punctul 7, alin. (9), art. 45 alin. (1) şi a art. 115 alin. (1) lit. ˝b˝ din Legea nr. 215/2001, legea administraţiei publice locale, republicată, cu modificările şi completările ulterioare,

HOTĂRĂŞTE:
Art. 1. Cu data adoptării prezentei hotărâri, se modifică componenţa comisiei locale de ordine publică, astfel:   

· Ionel Gavrilă 
            - Viceprimarul Municipiului Sighişoara, 

              care exercită de drept, atribuţiile primarului;

· Traian Ioan Cismaş      
- Comandantul Poliţiei Municipiului Sighişoara;                                   

· Alexa Alexandru
         
- Şeful Poliţiei Locale Sighişoara;

· Bizo Anca                   
- Secretarul Municipiului Sighişoara;

· Adrian Burlacu                  - consilier local;

· Toth Tivadar       

- consilier local;

· Fintoc Marieta - Maria     
- consilier local.

Art. 2. Cu data adoptării prezentei hotărâri, orice dispoziţie contrară cu privire la componenţa comisiei locale de ordine publică, îşi încetează valabilitatea.

Art. 3. Cu ducerea la îndeplinire a prevederilor prezentei hotărâri se încredinţează membrii comisiei locale de ordine publică.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Comisia locală de ordine publică;

  2 ex. Serviciul Public Poliţia Locală Sighişoara;

  1 ex. domnul Cismaş Ioan Traian - Comandantul Poliţiei Municipiului Sighişoara;
  1 ex. domnul consilier local Burlacu Adrian;

  1 ex. domnul consilier local Toth Tivadar;

  1 ex. doamna consilier local Fintoc Marieta - Maria.
13 ex. 

A.B.

